Allah Ya kiyaye: Cutar ‘Corona Virus’ ta halaka fiye da mutane 900 a kasar Sin ▷ Legit.ng
Allah Ya kiyaye: Cutar ‘Corona Virus’ ta halaka fiye da mutane 900 a kasar Sin
12 days ago 2578 views by Muhammad Auwal
Kididdigan alkalumma sun tabbatar da cutar Corona Virus ta kashe sama da mutane 900 a kasar Sin, watau China tun bayan bullatar watanni biyu da suka gabata, inji rahoton gidan talabijin na Channels.
KU KARANTA: Sanata Ndume ya fadi mawuyacin halin da Sojoji suka sanya mayakan Boko Haram
Akalla jama’an kasar Sin su 39,800 ne suka kamu da cutar, kuma ta samo asali ne a birnin Wuhan, babban birnin lardin Hubei inda jama’a suke yawan hada hadar kasuwanci, hakan ne yasa gwamnati ta garkame garin gaba daya.
Sai dai jama’an garuruwan da dokar ta bacin ya shafa sun bayyana damuwarsu game da tsananin dokar, sakamakon an bukaci kowa ya zauna a gida babu shiga babu fita, toh amma kuma babu abinci, babu kudi, don haka suke bukatar zuwa shaguna sayo abinci da bankuna don cirar kudi, gwamnati kuma ta hana.
A wani labari kuma, fadar shugaban kasar Najeriya ta yi fatali da bayanan da kungiyar dattawan Arewacin Najeriya, Arewa Elders Forum fitar game da gwamnatin shugaban kasa Muhammadu Buhari, inda ta bayyana kungiyar a matsayin kungiyar mutum guda.
Hausa NewsKiwon LafiyaKisa
Yadda Sojojin sama su ka casa ‘Yan ta’addan Boko Haram a kusa da Sambisa